ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr. 66 din  22.12.2022
privind declararea ca bunuri de uz și de interes public local a unor imobile situate ȋn intravilanul satului Blândeşti, comuna Blândeşti , judeţul Botoşani 

Consiliul Local al Comunei Blȃndești, județul Botoșani, întrunit în ședință ordinară în data de 22.12.2022 ,
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu prin care se susţine necesitatea şi oportunitatea proiectului, constituind un aport pentru dezvoltarea colectivităţii; rapoartele comisiilor de specialitate ale Consiliului Local al comunei Blândeşti; 
Ţinând cont de referatul de specialitate nr. 5221/2022 şi raportul nr. 5220/2022 a Comisiei speciale de inventariere a domeniului public și privat al comunei Blȃndești, prin care se propune declararea unor imobile ca bunuri de uz și de interes public local;
În baza art. 129 alin. (1) și alin. (2) lit. c) și alin. (14), art. 286 alin. (1) și alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
Hotărăște:
Art. 1 Se declară bunuri de uz și de interes public local a următoarelor bunuri:

	Nr.
crt
	Codul de clasificare
	Denumirea bunului
	Elementele de identificare
	Anul dobândirii și/sau  al dării în folosinţă
	Valoarea de inventar
(mii lei)
	Situaţia juridică actuală 

	1
	1.2.1
	Anexa Primăria comunei Blândeşti
	Blȃndești, localitatea Blȃndești , PC 625, construcție din caramidă pe un nivel P, acoperită cu tablă, culoare alb, cu garaj la subsol, cu scări și rampă la intrare, Sc = 139 mp ; Vecinătăți: S – teren proprietate primarie; N- teren proprietate primarie; E - teren proprietate primarie; V – teren proprietate primarie
	2016
	214,334
	Proces –verbal final de recepție nr. 707/26.02.2016
Ordonanța de urgență a Guvernului nr. 57/2019 privind Codul administrativ, Anexa nr. 4 pct. 5. 


	2
	1.2.1
	Corp legatura Primăria comunei Blândeşti
	Blȃndești, localitatea Blȃndești , PC 625, construcție din caramidă pe un nivel P, acoperită cu tablă, culoare alb, cu scări interioare , Sc=  63 mp ; Vecinătăți: S – teren proprietate primarie; N- teren proprietate primarie; E - teren proprietate primarie; V – teren proprietate primarie
	2016
	172,850
	Proces –verbal final de recepție nr. 706/26.02.2016
Ordonanța de urgență a Guvernului nr. 57/2019 privind Codul administrativ, Anexa nr. 4 pct. 5. 



Art. 2 Se aprobă introducerea în domeniul public al UAT Blȃndești, a imobilelor prevăzute la art. 1.
Art. 3 Prezentul act administrativ este act premergător ȋn vederea intabulării dreptului de proprietate ȋn domeniul public al comunei Blândeşti, iar ulterior, pentru elaborarea proiectului de hotărâre de completare a inventarului domeniului public, care, ȋnsoţit de extrasul de carte funciară şi alte documente justificative va fi transmis Ministerului Lucrărilor Publice, Dezvoltării şi Administraţiei pentru comunicarea punctului de vedere cu privire la proiectul de hotărâre de atestare, potrivit art. 289, aliniat (1) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare.
Art. 4 Bunurile prevăzute la art. 1 sunt identificate conform planurilor de amplasament și delimitare a imobilelor și planurilor de încadrare în zonă, prevăzute în anexa care face parte integrantă din prezenta hotărâre.

Art. 5 Primarul comunei Blȃndești  va duce la îndeplinire prevederile prezentei hotărâri prin intermediul Comisiei speciale de inventariere a domeniului public și privat al comunei și compartimentul financiar - contabilitate.
Preşedinte de şedinţă
Consilier local – Georgică LOZNEANU 

